APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO IMPOSTO SOBRE BENS INMOBLES
ADMINISTRACIÓN LOCAL — Municipal — Marín (Ordenanzas e Regulamentos, 23/12/2020)

En sesión ordinaria celebrada o día 8 de outubro de 2020 o Pleno da Corporación aprobou provisionalmente a modificación da ordenanza ordenanza fiscal reguladora do imposto sobre bens inmobles, acordo elevado a definitivo ao non presentarse reclamacións no período de exposición pública. En cumprimento do establecido no artigo 17.4 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, publícase o texto íntegro da modificación da ordenanza fiscal, que queda redactada como segue: O imposto sobre bens inmobles é un tributo directo de carácter real que grava o valor dos bens inmobles nos termos establecidos no artigo 60 e seguintes do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. De conformidade co disposto nos artigos 15.2 e 59.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais a ordenación do imposto sobre bens inmobles rexerase polo disposto nos artigos 60 e seguintes da citada norma, así como pola presente ordenanza e demais normativa que a desenvolva, en concordancia co disposto nas normas reguladoras do Catastro Inmobiliario.1.- O tipo de gravame do imposto sobre bens inmobles aplicable aos bens de natureza urbana será do 0,55 por cento.2.- O tipo de gravame do imposto sobre bens inmobles aplicable aos bens de natureza rústica será do 0,30 por cento.3.- O tipo de gravame do imposto sobre bens inmobles aplicable aos bens de características especiais será do 0,96 por cento.4.- Tratándose de inmobles de uso residencial que se atopen desocupados con carácter permanente, por cumprir as condicións que se determinen regulamentariamente, esixirase un recargo sobre a cota líquida do imposto dun 50 por cento. O recargo devindicarase o 31 de decembro e liquidarase anualmente polo Concello, unha vez contrastada a desocupación do inmoble, xuntamente co acto administrativo polo que aquela sexa declarada. Aínda que concorran varias titularidades catastrais nun mesmo ben inmoble, o suxeito pasivo será único: quen figure con esta condición no padrón catastral anual remitido polo Catastro. Ademais das exencións obrigatorias previstas no Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, estarán exentos do imposto os seguintes inmobles: a) Os centros sanitarios de titularidade da Comunidade Autónoma ou do Servizo Galego de Saúde directamente afectos ao cumprimento dos fins dos referidos centros e mentres que continúen afectados a uso sanitario. Esta exención será rogada, e surtirá efectos a partires do ano seguinte ao da súa solicitude. Na mesma deberá facerse constar a relación de bens afectos, a súa finalidade, o seu grao de afección –mediante certificación do órgano competente da Administración titular do mesmo-, e o período de afección do mesmo. b) Os inmobles urbanos, nos que resulte unha cota líquida inferior a 6,00 euros. c) O conxunto de inmobles rústicos dun mesmo suxeito pasivos nos que resulte unha cota líquida agrupada inferior a 12,00 euros.1.- Terán dereito a unha bonificación do 90 por cento na cota íntegra do imposto os bens inmobles urbanos que constitúan o obxecto da actividade das empresas de urbanización, construción e promoción inmobiliaria tanto de obra nova como de rehabilitación equiparable a esta, e non figuren entre os bens do seu inmobilizado. O prazo de aplicación desta bonificación comprenderá dende o período impositivo seguinte a aquel no que se inicien as obras ata o posterior á terminación das mesmas, sempre que, durante ese tempo se realicen obras de urbanización o construción efectiva, e sen que, en ningún caso, poda exceder de tres períodos impositivos. Para disfrutar desta bonificación, os interesados deben presentar a correspondente solicitude acompañada da seguinte documentación: a) Acreditación de que a empresa se adica á actividade de urbanización, construción e promoción inmobiliaria, o que se fará mediante a presentación dos estatutos da sociedade b) Referencia catastral da finca. c) Certificado emitido polo administrador da sociedade ou copia do último balance presentado ante a AEAT aos efectos do imposto sobre sociedades, onde se acredite que o ben non se atopa entre o inmobilizado da empresa, con expresa alusión á referencia catastral. d) Certificado do arquitecto director das obras onde conste a data de inicio das obras de urbanización ou ben copia do acta de replanteo (no caso de que as obras afecten a diversas parcelas, neste certificado deberase facer constar a data de inicio das obras en cada unha das parcelas). Unha vez concedida a bonificación, para que esta se poida facer extensiva aos exercicios posteriores deberase acreditar, antes do 1 de marzo de cada un deles e sen necesidade de requirimento previo da Administración, que se seguen cumprindo os requisitos.2.- Terán dereito a unha bonificación do 50 por cento na conta íntegra do imposto, durante os tres períodos impositivos seguintes ao do outorgamento da cualificación definitiva, as vivendas de protección oficial e as que resulten equiparables a estas segundo a normativa da Comunidade Autónoma. Dita bonificación concederase a petición do interesado, e poderá efectuarse en calquera momento anterior á terminación dos tres períodos impositivos de duración da mesma e surtirá efectos, no seu caso, dende o período impositivo seguinte a aquel en que se solicite.3.- Gozarán dunha bonificación do 95 por cento da cota íntegra os bens de natureza rústica das Cooperativas Agrarias e de Explotación Comunitaria da terra.4.- Os suxeitos pasivos do imposto sobre bens inmobles de natureza urbana que ostenten a condición de titular de familia numerosa terán dereito a unha bonificación do 40% da cota íntegra esixida polo inmoble de carácter residencial que constitúe a súa vivenda habitual. Esta bonificación ten carácter rogado polo que a súa concesión requirirá, en todo caso, solicitude previa do interesado e acto administrativo expreso favorable a esta. Para obter esta bonificación, deberán cumprirse os seguintes requisitos: a) Presentación de solicitude identificando o inmoble. b) Dispor de título de familia numerosa vixente a 1 de xaneiro do exercicio en que deba xurdir efectos a bonificación. Non se poderá aplicar a bonificación a máis de unha vivenda por título de familia numerosa. A bonificación terá duración anual, polo que debe ser solicitada para cada un dos exercicios nos que se pretenda a súa aplicación, de modo que a non presentación da solicitude no prazo que se indica a continuación dará lugar a súa inadmisión e a conseguinte denegación da bonificación instada, sen prexuízo de que poida solicitarse novamente para períodos impositivos seguintes. As solicitudes poden ser presentadas ata o 30 de abril de cada ano, e terán efectos no padrón do imposto dese exercicio sempre que nas mesmas se acredite que se reúnen os requisitos esixidos para o seu goce a día 1 de xaneiro. Para poder desfrutar desta bonificación, o suxeito pasivo deberá ter cumprido coas súas obrigas de comunicación de alteracións xurídicas, físicas ou económicas previstas na Lei.5.- No caso de que fose procedente máis dun beneficio fiscal na cota deste imposto, aplicarase só o de maior contía.1. O Concello agrupará nun único documento de cobro todas as cotas do imposto dun mesmo suxeito pasivo cando se trate de bens rústicos sitos no municipio de Marín.2. Os recibos e liquidacións tributarias emitiranse a nome de quen apareza como primeiro titular do dereito constitutivo do feito impoñible no padrón remitido pola Dirección Xeral do Catastro. Sen embargo, cando un inmoble pertenza a dous ou máis titulares, calquera deles poderá pedir a división da cota tributaria sempre que previamente se incorporase a relación de cotitulares á Dirección Xeral do Catastro. A división terá lugar no padrón inmediatamente posterior a aquel no que se solicite a división e manterase nos sucesivos mentres non se solicite a modificación. Non procederá a división se a cota líquida resultante da división é inferior aos límites establecidos no artigo 3º. No suposto de que un dos cotitulares sexa o Concello de Marín, a finca sempre tributará por cotas divididas.1.- Co obxecto de facilitar o cumprimento das obrigas tributarias, establécese un sistema especial de pago do imposto sobre bens inmobles de natureza urbana que permitirá aos obrigados ao pago que o soliciten pagar de forma fraccionada e mediante domiciliación bancaria as cotas deste imposto, sen que lles sexa esixible o pago de xuros de mora nin a prestación de garantías.2.- Para acceder a esta modalidade de pago, os obrigados deberán cumprir os seguintes requisitos: a) Formularase solicitude expresa de adhesión a este sistema especial de pagos antes do día 1 de marzo do exercicio no que se pretende a súa aplicación. b) No momento da solicitude o suxeito pasivo non terá débedas en período executivo co Concello de Marín (por calquera concepto). c) A solicitude incluirá todos os recibos de IBI urbana do mesmo titular. d) Os pagos realizaranse mediante domiciliación bancaria.3.- O sistema especial de pago do IBI entenderase automaticamente concedido dende o mesmo día da solicitude, sempre que se cumpran todos os requisitos establecidos no parágrafo anterior. No suposto de que a solicitude se presente despois da data indicada no apartado 2. a) do presente artigo, a concesión terá efectos tributarios no exercicio seguinte. De non se cumprir os requisitos establecidos no apartado segundo o Concello comunicará ao obrigado tributario a denegación da inclusión neste sistema especial de pagos antes do día 1 de xuño do exercicio de que se trate. Unha vez acollidos ao sistema, este manterase por tempo indefinido, mentres non exista renuncia expresa do solicitante presentada antes do día 1 de marzo do exercicio no que se pretende a exclusión, ou non se satisfagan os pagos nos termos establecidos.4.- O pago do importe total anual do imposto distribuírase en dous prazos: 1º.- O primeiro, que terá carácter de pago a conta, será equivalente ao 50 por cento da cota líquida do recibo do imposto sobre bens inmobles correspondente ao exercicio inmediatamente anterior, debendo facerse efectivo o día 1 de xuño ou inmediato hábil seguinte, mediante domiciliación bancaria.2º.- O importe do segundo prazo pasarase ao cobro á conta corrente indicada polo interesado o día 1 de outubro ou inmediato hábil seguinte, e estará constituído pola diferenza entre a contía do recibo correspondente ao exercicio corrente e a cantidade abonada no primeiro prazo.5.- Cando por causas imputables ao obrigado ao pago a débeda non se faga efectiva no seu vencemento, isto é, cando non se pague calquera dos prazos, perderase de maneira automática o dereito a beneficiarse deste sistema especial de pago durante un período de tres anos, pasando a rexerse polo sistema xeral, e polo tanto: a) Se o período voluntario de ingreso non tivera finalizado, procederase ao pago íntegro da débeda dentro do período voluntario de ingresos establecido para o imposto sobre bens inmobles. b) Se o período voluntario de ingreso tivera finalizado, iniciarase a vía de constrinximento pola contía pendente de pago.6.- Cando o ingreso a conta efectuado sexa superior ao importe da cota resultante do recibo, o Concello procederá a devolver de oficio o exceso abonado sobre a citada cota, mediante transferencia bancaria á mesma conta dende a que se efectuou o pago. As modificacións producidas pola Lei de orzamentos xerais do Estado u outra norma de rango legal que afecten a calquera elemento deste imposto, serán de aplicación automática dentro do ámbito desta ordenanza. A presente ordenanza entrará en vigor o día seguinte da súa publicación no Boletín Oficial da Provincia e comezará a aplicarse na data do seguinte devengo do imposto, permanecendo en vigor en tanto non se acorde a súa modificación ou derrogación expresas. No caso de modificación parcial, os artigos non modificados continuarán vixentes. A Alcaldesa-Presidenta María P. Ramallo Vázquez